સોમવારે ગુજરાતમાં કચ્છથી શરૂ કરીને સુરતમાં સભા ગજવનાર વડાપ્રધાન નરેન્દ્ર મોદી મંગળાવરે હૈદ્રાબાદની મુલાકાતે છે. તેમણે અહીં હૈદ્રાબાદ મેટ્રોનું ઉદ્ઘાટન કર્યું હતું અને ત્યાર બાદ અમેરિકન રાષ્ટ્રપતિ ઇવાંકા ટ્રંપ સાથે પણ મુલાકાત કરી હતી. ઇવાંકા મંગળવારે Global Entrepreneurship Summitમાં ભાગ લેવા હૈદ્રાબાદ પહોંચ્યા હતા. પીએમ મોદી અને ઇવાંકા ટ્રંપે ગ્લોબલ એન્ત્રેપ્રિન્યોર સમિટનું ઉદ્ઘાટન કર્યું હતું. આ પહેલાં ઇવાંકા ટ્રંપે વિદેશ મંત્રી સુષ્મા સ્વરાજ સાથે પણ મુલાકાત કરી હતી. આ કાર્યક્રમમાં ઇવાંકાએ પીએમ મોદીના ખૂબ વખાણ કર્યા હતા. ઇવાંકાએ કહ્યું કે, પીએ મોદી દેશને આગળ વધારવા માટે જે કરી રહ્યાં છે, એ ખૂબ વખાણવા લાયક છે. નાનપણમાં ચા વેચવાથી માંડીને દેશના વડાપ્રધાન બનવા સુધીની તમારી સફરમાં તમે બતાવી આપ્યું છે કે, ભારતમાં પરિવર્તન શક્ય છે. ઇવાંકાના આ શબ્દો પર પીએમ મોદીએ હસતા મોઢે તેમની સામે હાથ જોડી નમસ્કાર કર્યા હતા.